*Projekts*

LATVIJAS REPUBLIKAS MINISTRU KABINETS

20\_\_.gada \_\_.\_\_\_\_\_\_

Rīgā

Noteikumi Nr.\_\_\_

(prot.Nr.\_\_ \_\_\_.§)

**Grozījumi Ministru kabineta 2016.gada 26.jūlija noteikumos Nr.489**

**“Patvēruma meklētāju izmitināšanas centra iekšējās kārtības noteikumi”**

*Izdoti saskaņā ar* [*Patvēruma likuma*](https://likumi.lv/ta/id/278986-patveruma-likums)

[*9. panta*](https://likumi.lv/ta/id/278986-patveruma-likums#p9) *otro daļu*

Izdarīt Ministru kabineta 2016. gada 26. jūlija noteikumos Nr.489 “Patvēruma meklētāju izmitināšanas centra iekšējās kārtības noteikumi” (Latvijas Vēstnesis, 2016, 143. nr.) šādus grozījumus:

1. Papildināt noteikumus ar 5.1 un 5.2 punktu šādā redakcijā:

“5.1 Lai nodrošinātu izmitināšanas centrā sabiedrisko kārtību, drošību un kontrolētu patvēruma meklētāju iekļūšanu tajā, izmitināšanas centra darbinieks, pēc patvēruma meklētāja pieņemšanas, izmitināšanas centra videonovērošanas un piekļuves kontroles sistēmā iekļauj patvēruma meklētāja vārdu, uzvārdu, dzimšanas datumu, pirkstu nospiedumus, sejas digitālo attēlu un patvēruma meklētāja dokumenta numuru. Pirkstu nospiedumus noņem patvēruma meklētājam, kas sasniedzis vismaz 12 gadu vecumu.

5.2 Izmitināšanas centra videonovērošanas un piekļuves kontroles sistēmā iekļautos patvēruma meklētāja datus glabā līdz brīdim, kamēr patvēruma meklētājs uzturas izmitināšanas centrā.”;

1. Izteikt 13.1. apakšpunktu šādā redakcijā:

“13.1. ierādītās istabas atslēgu un magnētisko piekļuves karti, ja tā nepieciešama”;

1. Papildināt 25.1. apakšpunktu aiz vārda “centra” ar vārdiem “un apsardzes”;
2. Aizstāt 26. punktā vārdu “vestibilā” ar vārdiem “apmeklētāju telpā, kas atrodas caurlaižu postenī”;
3. Izteikt 31. punktu šādā redakcijā:

“31. Ja patvēruma meklētājs ir pārkāpis šo noteikumu prasības, izmitināšanas centra darbiniekam ir tiesības:

31.1. pārvietot patvēruma meklētāju uz telpām ar samazinātu ērtību līmeni;

31.2. aizliegt izmantot izmitināšanas centra inventāru koplietošanas telpās.”;

1. Izteikt 1.pielikumu šādā redakcijā:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. p.k. | Patvēruma meklētāja ierašanās laiks un datums | Patvēruma meklētāja vārds, uzvārds, tālruņa numurs, e-pasts | Patvēruma meklētāja dzimšanas datums, valstspiederība | Patvēruma meklētāja personas dokumenta numurs | Patvēruma meklētāja dzimums | Patvēruma meklētāja istabas numurs | Pilnvarotā darbinieka paraksts | Piekrītu pirkstu nospiedumu un sejas digitālā attēla reģistrēšanai videonovē-rošanas un piekļuves kontroles sistēmā | Patvēruma meklētāja paraksts |
| 1 | 2 | 3 | 4 | 5 | 6 | 7 | 8 | 9 | 10 |

Ministru prezidents M.Kučinskis

Iekšlietu ministrs R.Kozlovskis

Iekšlietu ministrs R.Kozlovskis

Vīza: valsts sekretārs D.Trofimovs

Vildava, 67219466

[jana.vildava@pmlp.gov.lv](mailto:jana.vildava@pmlp.gov.lv)